Albrecht Christopher von Heinen

Albrecht Christopher von Heinen (født 3. mars 1651 på herregaarden Schwiesel, Mecklenburg-Vorpommern, død 12. mai 1712 i Trondhjem) var en tysk offiser i dansk-norsk tjeneste. 

Han var sønn av hertugelig råd Hans Albrecht von Heinen (d. etter 1651) og Metha Elisabeth von Cramon (d. etter 1651). Under Den skånske krig kom han i dansk-norsk tjeneste. Som major og fra 1681 som oberstløytnant sto han siden ved nesten alle de nasjonale regimentene i Norge. I 1689 ble han kommandant på Bergenhus, 1692 oberst for Det bergenhusiske regiment, 1704 brigader og 1710 generalmajor. Heretter fratråtte han regimentet, men deltok i innfaldet i Båhuslen under Waldemar Løvendal. Von Heinen ble heretter utnevnt til kommanderende general nordenfjelds, men døde allerede 12. mai 1712 i Trondhjem.

Familie 
I 1686 ble han gift med Margrethe Brüggemann (1671–1732), datter av etatsråd Nicolaus Brügmann til Ulriksholm (1632–1687) på Fyn. Slekten hans døde ut i begynnelsen av det 19. århundre, men navn og våpen har gått over til familien Wedel-Heinen.

Referanser 

Danske generaler
Norske generaler
Personer fra Landkreis Rostock 
Fødsler i 1651
Dødsfall i 1712